Аԥсны Апарламент актәи аԥхьарала ализинг азы азакәан аднакылеит
© Sputnik / Томас ТхайцукЗаседание
© Sputnik / Томас Тхайцук
Азакәан апроект иҳәаақәнаҵоит афинанстә аренда азинтәи аиҿкаара-економикатәи ҷыдарақәа, ишьақәнаргылоит ализинг азы аилаӡарақәа рыԥҟара, иара убас ализинг азҭои ализинг зауеи рзинқәеи рҭакԥхықәрақәеи.
АҞӘА, цәыббра 29 - Sputnik, Асмаҭ Ҵәыџьԥҳа. Апарламент актәи аԥхьарала "Афинанстә аренда (ализинг) азы" азакәан аднакылеит.
Азакәан апроект азырхоуп афинанстә аренда ашьаҭала ааглыхрахь аинвистициақәа рформақәа рырҿиара, ахатәтәратә зинқәа рыхьчара, аинвестициатә процесс алахәылацәа рзинқәа рыхьчара, аинвистициаҟаҵара хра аманы аҟазаара аиҿкаара. Азакәан апроект иҳәаақәнаҵоит афинанстә аренда азинтәи аиҿкаара-економикатәи ҷыдарақәа, ишьақәнаргылоит ализинг азы аилаӡарақәа рыԥҟара, ализинг азҭои ализинг зауеи рзинқәеи рҭакԥхықәрақәеи.
"Ализинг амаҭәар анаплакытә усураҿы ахархәара змоу амазара шакәу азгәаҭаны азакәан апрект адкылара анаплакытә усура мҩаԥызго ахаҿқәа рзинқәа рыхьчара мҩаԥнагоит. Еиҵанатәуеит ализингтә усурахь аинвистициақәа назышьҭуа ахаҿқәа рзы ашәарҭарақәа", - аҳәоит азакәан иацу аилыркаагатә шәҟәынҵа.
Ализинг амазара феидара аланы аахәара адагьы аинвистициақәа ралагалараз ифеидоуп ҳәа азгәарҭоит азакәан аус адызуылаз.
Адепутат Натали Смырԥҳа иазгәалҭеит азакәан апроект инақәыршәаны ализинг иамаҭәархар шалшо адгьылҭыԥқәеи аԥсабаратә ресурсқәеи.